Sheena Easton

**Sheena Easton** (* 27. April 1959 in Bellshill, Schottland as *Sheena Shirley Orr*) is en britische Singerin un Schauspelerin. Se is tweefack Grammy-Priesdrägerin. To hör bekanntst Upnahmen tellen *[[9 to 5 (Sheena-Easton-Leed)|Morning Train (9 to 5)]]*, 1981 Platz 1 in den US-Charts, as ok *[[For Your Eyes Only (Leed)|For Your Eyes Only]]* ut den glieknamigen James-Bond-Film.

## Leven
Sheena Easton hett de „Royal Scottish Academy of Music and Drama“ afslooten. Mit de vun de BBC produzeert Sennen*The Big Time* (Esther Rantzen) hett se den Dörbröök in England schafft. Vun hör Vörsingen bi EMI Records gifft dat up en HMV-Easy-Sampler dree Upnahmen (*I’ve Got the Music in Me*, *Feelings* un *You Light Up My Life*). Hör eerst Single, *Modern Girl*, wurr en moderater Hit. De Single *9 to 5* weer 1980 en groot Hit un bleev för twee Week up Platz 1 vun de US-Charts. 1981 stüür Easton mit *[[For Your Eyes Only (Leed)|For Your Eyes Only]]* dat Titelleed to den James-Bond-Film *[[In tödlicher Mission]]* (Originaltitel: *For Your Eyes Only*) bi.

Easton hör musikalisch Hööchtpunkte weer de Alben *A Private Heaven* (1984) un *The Lover in Me* (1988), för de Prince eenige Song komponeert hett. Buterdem sungg se eenige Leeder mit hüm in’n Duett, to’n Bispeel *U Got the Look* (1987) un *The Arms of Orion* (1989). Gemeensam hemm beid för dat 1989er Album *Be Yourself* vun Patti LaBelle den Titel *Love ’89* komponeert. 1981 un 1984 wurr Easton mit je en Grammy uttekent. 2004 wurr se in de „Las Vegas Casino Legends Hall of Fame“ ehrt.

Musikalisch wurr dat siet 2000 (*Fabulous*) stiller um de Singerin. Allerdings trett se af un to up Gay-Pride-Veranstaltungen un Musikfestivals up. In Düütschland is se vör allen dör hör Gastrull in *[[Miami Vice]]* an de Siet vun Don Johnson wurrn. 2008 is se eerstmals weer buterhalv vun de USA uptreeden.

1979 hett se Sandi Easton heiraadt. De Ehe hull blots acht Maand, aber Orr behull de Naam Sheena Easton. Siet 1992 hett se de US-Staatsbörgerschap. Easton hett 1994 en Jung (Jake) un 1996 en Deern (Skylar) adopteert. Ok hör Ehen mit Rob Light (1984), Tim Delarm (1996) un John Minoli (2003) weern nah wenig Maand all weer to Enn’n. 

Van März 2017 bit März 2018 weer se as *Dorothy Brock* im Londoner West End in dat Musical *[[42nd Street (Musical)|42nd Street]]* to sehn.

Anfang 2023 gung Easton mit hör ebenfalls in den 1980er Jahren spoodriek Kollegin Taylor Dayne ünner den Titel *Ladies Night* up Tournee.

## Filmografie
### Filme (Utwahl)
* 1981: For Your Eyes Only (Film) – sück sülvst [Mit Roger Moore]
* 1993: David Copperfield [Duett mit Julian Lennon / Is There Anyone?] – Agnes
* 1993: Ein unmoralisches Angebot *(Indecent Proposal)* – sück sülvst [Mit Robert Redford, Demi Moore]
* 1993: Hubi, der Pinguin [Duett mit Barry Manilow / Now and Forever]
* 1993: Body Bags *(John Carpenter presents Body Bags)* – Megan [Mit Stacy Keach]
* 1994: Tek War – Krieger der Zukunft *(TekWar)* – Warbride (Mit William Shatner)
* 1995: Real Ghosts – Janet
* 1995–1996: Gargoyles – Auf den Schwingen der Gerechtigkeit – Various
* 1996: Road Rovers – The Groomer
* 1996: Charlie – Ein himmlischer Held – Sasha La Fleur (Mit Ernest Borgnine)
* 1997: Duckman – Private Dick/Family Man – Betty
* 1998: Charlie – Eine himmlische Weihnachtsgeschichte – Sasha La Fleur [Mit Ernest Borgnine]
* 1999: Expedition der Stachelbeeren *(The Wild Thornberrys)* – Mother Kangaroo
* 2004: Scooby Doo und das Ungeheuer von Loch Ness – Professor Fiona Pembrooke
* 2005: Young Blades – Queen Anne

### Musicals / TV Specials (Utwahl)
* 1982: Live at the Palace (Konzert in Hollywood) – sück sülvst
* 1982: Sheena Easton (UK TV Special) – sück sülvst
* 1983: Act 1 (US TV Special) – ssück sülvst (Mit Kenny Rogers, Al Jarreau, Johnny Carson
* 1991: Der Mann von La Mancha – Aldonza/Dulcinea (Mit Raoul Julia]])
* 1996: Swing Alive! At the Hollywood Palladium – sück sülvst
* 1996: Grease – Betty Rizzo
* 1998: The Wizard of OZ (Radio Musical) – Dorothy
* 2000: At the Copa – Ruby Bombay (Mit David Cassidy)
* 2005: Joseph and the Amazing Technicolor Dreamcoat – Vertellerin

### Gastrullen (Utwahl)
* 1987–1988: Miami Vice (Feernsehreeg, fief Folgen) – Caitlin Davies-Crockett
* 1987: Prince – Sign O’ the Times (Konzertfilm; Duett mit Prince in den Song *U Got the Look*)
* 1988: The Garry Shandling Show – sück sülvst
* 1989: Just Say Julie – sück sülvst
* 1993: Highlander (Feernsehreeg, een Folg) – Annie Devlin
* 1993: Jack’s Place (Feernsehreeg, een Folg) [Songs: Someone to Watch over Me / I Will Always Love You] – Gwen
* 1993: Die Abenteuer des Brisco County jr. (*The Adventures of Brisco County, Jr.*, Feernsehreeg, een Folg) – Crystal Hawks
* 1996: Outer Limits – Die unbekannte Dimension (*The Outer Limits*, Feernsehreeg, een Folg: Falling Star) [Songs: Dance Away the Blues / Flower in the Rain] – Melissa McCammon
* 1999: Chicken Soup for the Soul (Feernsehreeg, een Folg) – Vicky

## Utteknungen
**[[Grammy Awards|Grammy]]**
* 1981: as „Best New Artist“
* 1984: für *Me gustas tal como eres* – gemeensam mit Luis Miguel als „Best Mexican-American/Tejano Music Performance“

**[[MTV Video Music Awards]]**
* 1988: Prince (feat. Sheena Easton) – *U Got the Look* *Best Male Video*, *Best Stage Performance in a Video*

## Weblinks

* Offizielle Website (engelsch)
* 
* Sheena Easton bi AllMusic (engelsch)
* Indrag bi discogs (engelsch)
* 
* Engelschspraakig Siet mit völ Informatschonen
* Diskografie bi 45cat.com

## Enkeld Nahwiesen